b'\n_START_ARTICLE_\nRanxeria Stewarts Point\n_START_SECTION_\nReserva\n_START_PARAGRAPH_\nLa ranxeria Stewarts Point \xc3\xa9s la reserva de la banda Kashia i es troba a la carretera Skaggs Springs de la comunitat rural de Stewarts Point al nord del comtat de Sonoma. T\xc3\xa9 una superf\xc3\xadcie de 40 acres (160.000 metres quadrats) i hi viuen 78 persones. Segons el cens dels Estats Units del 2010 72 dels 78 residents s\xc3\xb3n amerindis dels Estats Units, i els altres tres residents es consideren amerindis i d\'una altra ra\xc3\xa7a o \xc3\xa8tnia. La reserva t\xc3\xa9 una escola elemental, Kashia Elementary School._NEWLINE_La tribu dirigeix els seus negocis des de Santa Rosa. La comunitat m\xc3\xa9s propera fora de la reserva \xc3\xa9s Sea Ranch, que es troba al nord-oest de la costa del Pac\xc3\xadfic.\n_START_SECTION_\nHist\xc3\xb2ria i cultura\n_START_PARAGRAPH_\nEls kashaya segueixen vivint a les seves terres ancestrals prop de l\'actual Fort Ross. El seu aut\xc3\xb2nim, wina\xc2\xb7m\xc3\xa1\xc2\xb7 bak\xca\xb0e ya\xca\x94 \xc3\xa9s tradu\xc3\xaft com a "persona que pertany a la terra"  o "gent de la part superior de la Terra," o "Kashaya" vol dir "jugadors experts."_NEWLINE_Quan els russos es van establir a terres kashaya van reclutar la tribu a treballar per a ells, per\xc3\xb2 no perseguiren la tribu ni intentaren convertir-los al cristianisme._NEWLINE_Essie Parrish (1902-1979) fou una important cistellera de la banda Kashia i l\xc3\xadder espiritual de la tribu Kashia, es va esfor\xc3\xa7ar per mantenir les tradicions pomo en tot el segle\xc2\xa0xx. L\'actual l\xc3\xadder espiritual dels pomo kashaya \xc3\xa9s Lorin Smith, (1935-  ). Com a anciana pomo kashaya i dona medicina, Lorin ha donat la benvinguda als no indis per visitar la casa rodona i prendre part en les cerim\xc3\xb2nies.\n_START_SECTION_\nLlengua\n_START_PARAGRAPH_\nLa tribu parla tradicionalment el kashaya, tamb\xc3\xa9 conegut com a pomo del sud-oest. Pertany a la fam\xc3\xadlia ling\xc3\xbc\xc3\xadstica hoka del Nord de Calif\xc3\xb2rnia. Algunes desenes d\'ancians parlen l\'idioma, i els m\xc3\xa9s joves estan aprenent i tractant de sostenir-lo.'